Quina normativa s'ha aprovat avui a les Corts?
TEMA DEL DIA Radicalització. La línia dura impulsada pel PP valencià d'Isabel Bonig i la lluita amb Ciutadans per a veure qui és més espanyolista fa que aquestes dues forces s'aïllin com més va més, al País Valencià. Aquest aïllament s'ha visualitzat avui a les Corts amb l'aprovació de la llei del plurilingüisme. PP i Cs han estat els únics que han votat contra una norma que no solament ha estat aprovada amb els vots dels partits que donen suport al govern de Ximo Puig –PSPV, Compromís i Podem–, sinó també amb els de quatre diputats escindits de Ciutadans. Les forces de l'Acord del Botànic han reforçat, doncs, el suport parlamentari. Aquests quatre diputats, encapçalats per Alexis Marí, s'han agrupat sota el nom d'Agermanats i tenen voluntat d'esdevenir un actor polític valencià amb personalitat pròpia.
la llei del plurilingüisme